text: দৈনিক জনকন্ঠ || ঢাকায় রাতে পুলিশের তল্লাশির নামে নারীকে হেনস্তা ( ভিডিও সহ)
  ঢাকায় রাতে পুলিশের তল্লাশির নামে নারীকে হেনস্তা ( ভিডিও সহ)
  অনলাইন রির্পোটার ॥ ঢাকার রাস্তায় গভীর রাতে পুলিশের চৌকিতে তল্লাশির নামে এক নারী হেনস্তার শিকার হয়েছেন। এই নারীর সঙ্গে দুর্ব্যবহারের সেই ভিডিও সামাজিক যোগাযোগমাধ্যম ফেসবুকেও ছড়িয়ে দেওয়া হয়েছে। ভিডিওটি যিনি ছড়িয়ে দিয়েছেন, ফেসবুকে তাঁর পরিচয় রাকিব রাজ। পরনে ঢাকা মহানগর পুলিশের পোশাক, ব্যাজে নাম মিজানুর। তিনি নিজেকে বাংলাদেশ পুলিশের একজন কনিষ্ঠ কর্মকর্তা বলেও পরিচয় দিয়েছেন।
  কোন থানার টহল দল গত সোমবার দিবাগত রাতে তল্লাশি করেছে, জানতে চাইলে ঢাকা মহানগর পুলিশের উপকমিশনার (মিডিয়া ও জনসংযোগ) মাসুদুর রহমান বলেন, অপরাধীকে শনাক্ত করা হয়েছে। তার বিরুদ্ধে যথাযথ ব্যবস্থা নেবে পুলিশ।